**Likumprojekta "Grozījumi Uzturlīdzekļu garantiju fonda likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai sekmētu parādu atgūšanu no uzturlīdzekļu nemaksātājiem (turpmāk – parādnieks) un motivētu vecākus pildīt ar likumu noteikto pienākumu - nodrošināt bērnu ar uzturlīdzekļiem, izdarāmi grozījumi Uzturlīdzekļu garantiju fonda likumā (turpmāk – Likumprojekts), kā rezultātā tiks palielināts regresa kārtībā atgūto uzturlīdzekļu apmērs, kā arī noteikts parādniekiem ierobežojums, lai parādnieki, kuri nenodrošina bērnu ar uzturlīdzekļiem, nepamatoti neizlietotu finansiālos līdzekļus izklaidēm un hobijiem.Likumprojekts stāsies spēkā 2021. gada 1. aprīlī. |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Uzturlīdzekļu garantiju fonda likuma (turpmāk - Fonda likums) 2. pantu likuma mērķis ir nodrošināt, lai tiktu īstenotas bērna tiesības uz sociālo nodrošinājumu un veicināta bērna izglītības iegūšana, izveidojot Uzturlīdzekļu garantiju fondu (turpmāk - Fonds) uzturlīdzekļu izmaksai šajā likumā noteiktajā apmērā, ja bērns iegūst izglītību Latvijas Republikā un viens vai abi bērna vecāki nenodrošina viņam uzturlīdzekļus. Fonda likuma 3. pants paredz, ka Fonds ir valsts budžetā paredzētais līdzekļu kopums. Saskaņā ar Uzturlīdzekļu garantiju fonda administrācijas (turpmāk - Fonda administrācija) datiem šobrīd vairāk par 41 tūkstoti vecāku nepilda Civillikuma 179. pantā noteikto pienākumu uzturēt savus bērnus. Viņu vietā uzturlīdzekļi bērniem tiek izmaksāti no valsts budžeta – Fonda līdzekļiem, kas vidēji katru mēnesi sastāda 4,5 miljonus *euro*, nodrošinot ar uzturlīdzekļiem aptuveni 40 tūkstošus bērnu. Parādnieku kopējais parāda apmērs pret valsti šobrīd pārsniedz 345 miljonus *euro*.Šobrīd Fonda likums paredz vairākas iespējas parādniekam nokārtot savas saistības:* parādniekam, kura vietā uzturlīdzekļi tiek izmaksāti administratīvā procesa ietvaros, ir tiesības noslēgt vienošanos par kārtību, kādā viņš veic parāda maksājumus;
* parādnieks tiek atbrīvots no pienākuma maksāt aprēķinātos likumiskos procentus, ja līdz 2021. gada 30. jūnijam nosegs visu pamatparādu par viņa vietā izmaksātajiem uzturlīdzekļiem.

Tāpat Fonda likums paredz vairākus ierobežojumus parādniekiem, lai motivētu vecākus nodrošināt bērnu ar uzturlīdzekļiem, kā arī nokārtot savas parādsaistības pret valsti, tas ir, Fondu. Minēto pasākumu rezultātā ir būtiski palielinājies atgūtā parāda apmērs. Piemēram, 2017. gadā tika atgūti aptuveni 5,6 miljoni *euro*, 2018. gadā - 7,9 miljoni *euro*, savukārt 2019. gadā - aptuveni 11,6 miljoni *euro*. Tomēr, neskatoties uz ieviestajiem ierobežojumiem, kas veicinājuši atgūto līdzekļu pieaugumu, kopējās nemaksātāju parādsaistības pret valsti ar katru gadu turpina pieaugt.Ņemot vērā minēto, Likumprojekts paredz divus jaunus mehānismus, kā palielināt regresa kārtībā atgūto uzturlīdzekļu apmēru.Fonda likuma 3. pants paredz, ka ar Fonda līdzekļiem tiek nodrošināti bērni līdz pilngadības sasniegšanai, kā arī personas pēc pilngadības sasniegšanas, ja tās turpina iegūt pamatizglītību, vidējo izglītību, arodizglītību vai speciālo izglītību Latvijas Republikā, bet ne ilgāk kā līdz 21 gada vecuma sasniegšanai, ja:1) vecāks nenodrošina bērnam uzturlīdzekļus vismaz Ministru kabineta noteiktajā no Fonda izmaksājamo uzturlīdzekļu apmērā un nepastāv kāds no Fonda likuma [11.](https://likumi.lv/ta/id/287534#p11) panta piektajā daļā minētajiem apstākļiem;2) parādnieks nepilda tiesas nolēmumu par uzturlīdzekļu piedziņu vai notariālo aktu, kas ietver vienošanos par periodiskiem uzturlīdzekļu maksājumiem un izpildāms tiesas spriedumu izpildes kārtībā (turpmāk — vienošanās par uzturlīdzekļiem) un no zvērināta tiesu izpildītāja (turpmāk – tiesu izpildītājs) saņemtas ziņas, ka parādnieks nav paziņojumā par pienākumu izpildīt nolēmumu noteiktajā termiņā ieskaitījis tiesu izpildītāja depozīta kontā paziņojumā norādīto summu.Ja uzturlīdzekļu izmaksa no Fonda notiek, pamatojoties uz tiesas spriedumu par uzturlīdzekļu piedziņu vai vienošanos par uzturlīdzekļiem, izpildu lietvedība pie tiesu izpildītāja jau ir uzsākta. Fonda administrācija šādās izpildu lietās stājas piedzinēja vietā daļā par to uzturlīdzekļu piedziņu no parādnieka, kuri izmaksāti no Fonda. Savukārt, ja uzturlīdzekļu izmaksa no Fonda notiek administratīvā procesa ietvaros, Fonda likuma 11. panta astotā daļa paredz, ka gadījumā, ja parādnieks lēmumu nepilda labprātīgi vai nav noslēdzis ar Fonda administrāciju vienošanos par kārtību, kādā viņš veic uzturlīdzekļu un par tiem aprēķināto likumisko procentu maksājumus Fonda administrācijai, Fonda administrācija [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā sagatavo izpildrīkojumu un iesniedz to izpildei tiesu izpildītājam.Norādāms, ka tiesu izpildītājs piespiedu izpildu darbības var veikt tikai tādā gadījumā, ja parādniekam ir manta vai oficiālie ienākumi, uz ko vērst piedziņu. Saskaņā ar Fonda administrācijas datiem no gandrīz 40 tūkstošiem parādnieku, tikai 10 tūkstošiem ir darba vietas un attiecīgi iespēja vērst piedziņu uz darba samaksu vai tai pielīdzinātajiem maksājumiem. Tāpat saskaņā ar Fonda administrācijas datiem lietās, kas atrodas pie tiesu izpildītāja, maksājumi tiek saņemti aptuveni tikai 30 % lietās. Līdz ar to, vairākumā gadījumu parādnieku lietās tiesu izpildītājam nav iespējams vērst piedziņu. Ņemot vērā minēto, Tieslietu ministrija sadarbībā ar Fonda administrāciju ir apzinājusi iespējas ieviest terminētu pilotprojektu, paredzot parādu atgūšanai piesaistīt parāda atgūšanas pakalpojuma sniedzēju vai vairākus sniedzējus, atbilstoši iepirkuma procedūrai. Tādā veidā tiek meklēti papildu risinājumi, kā piedzīt maksājumus no parādniekiem gadījumos, ja tiem nav mantas un oficiālo ienākumu. Attiecīgā risinājuma izvēle, meklējot parādniekam labvēlīgāku risinājumu, var papildus motivēt parādnieku nokārtot parādsaistības.Parāda atgūšanas pakalpojuma sniedzējs/i tiks izvēlēti iepirkuma procedūras rezultātā, paredzot pretendentam konkrētus kritērijus, tādā veidā nodrošinot, ka parāda atgūšanas procesu veic profesionāls un kvalitatīvs parādu atgūšanas speciālists. Proti, lai nodrošinātu pēc iespējas vispusīgāku izvērtējumu par pilotprojekta ieviešanas ieguvumiem un novērtētu attiecīgā risinājuma ieviešanas iespējas kā pastāvīgu regulējumu, iepirkuma procedūra netiks ierobežota ar viena pretendenta izvēli, ja pretendenti atbildīs noteiktiem kvalitātes kritērijiem. Iepirkuma rezultātā ar pretendentiem tiks noslēgta vispārīgā vienošanās. Parāda atgūšanas pakalpojuma sniedzēja piesaiste parāda un likumisko procentu (turpmāk - Atgūstamais parāds) atgūšanas procesā tiks īstenota pirms lēmuma nodošanas piespiedu izpildei tiesu izpildītājam. Šī procesa piemērošana nodrošinās, ka parādniekam tiek individuāli izskaidrotas uzturlīdzekļu parāda sekas, un ļaus parādniekam laicīgi nokārtot savas saistības, pirms tiek īstenoti Civilprocesa likumā noteiktie piespiedu izpildes mehānismi. Norādāms, ka parāda atgūšanas process ir parādniekam labvēlīgāks nekā piespiedu izpilde, jo process ir:1. balstīts uz komunikāciju, vēršot parādnieka uzmanību uz potenciālajām sekām un aicinot labprātīgi izpildīt saistības. Parāda ārpustiesas atgūšanas procesā notiek intensīva un individuāla saziņa ar parādnieku. Parāda atgūšanas pakalpojuma sniedzēja darbības pamatforma ir rakstiska vai mutiska (telefoniska) saziņa, ievērojot Parādu ārpustiesas atgūšanas likumā noteiktos saziņas ierobežojumus, piemēram, pakalpojuma sniedzējam ir aizliegta agresīva saskarsme ar parādnieku, aizliegts apmeklēt parādnieku viņa darbavietā vai dzīvesvietā bez parādnieka iepriekšējas piekrišanas u.c.;
2. vērsts uz labprātīgu izpildi - netiek piemēroti piespiedu ierobežojumi, piemēram, kontu apķīlāšana, darba algas ieturējumi u.tml. Parādniekam tiek dota iespēja labprātīgi nokārtot savas saistības, kamēr notiek parādu atgūšanas process, parādniekam netiek piemēroti Fonda likumā noteiktie ierobežojumi - piespiedu izpilde, nododot parādu tiesu izpildītājam un vēršot piedziņu uz parādnieka mantu un ienākumiem;
3. diskrētāks - netiek informēts darba devējs, komunikācija tiek īstenota tikai ar pašu parādnieku. Attiecīgi arī parādnieka darba devējs nav informēts par parādnieka nenokārtotām saistībām un piespiedu izpildes veikšanu;
4. lētāks – atlīdzība parāda atgūšanas pakalpojumu sniedzējam noteikta zemāka nekā tiesu izpildītājam (sk. plašāk šī sākotnējās ietekmes novērtējuma ziņojuma (anotācijas) II sadaļas 4. punktu (Atbilstības izmaksu monetārs novērtējums)).

Fonda likumā noteiktais regulējums paredz, ka transportlīdzekļu un to vadītāju valsts reģistrā reģistrēto transportlīdzekļu un kuģošanas līdzekļu vadīšanas tiesību izmantošanas aizliegums, medību, sporta, kolekcijas un pašaizsardzības šaujamieroča iegādāšanās, realizēšanas, glabāšanas un nēsāšanas atļaujas darbības apturēšana un citi Fonda likumā minētie ierobežojumi, parādniekam netiek piemēroti, ja parādnieks administratīvā procesa ietvaros ar Fonda administrāciju ir noslēdzis vienošanos par kārtību, kādā viņš veic uzturlīdzekļu un likumisko procentu maksājumus, kā arī, ja uzturlīdzekļu izmaksa no Fonda notiek uz sprieduma pamata vai vienošanās par uzturlīdzekļiem pamata, un tiesu izpildītājs, veicot piedziņu no parādnieka, saņem regulārus maksājumus parāda dzēšanai. Ņemot vērā minēto, ja parāda atgūšanas pakalpojuma sniedzējam izdosies atgūt parādu un parādu atgūšanas procesa ietvaros tiks saņemtas regulāras iemaksas Fondā, lai nodrošinātu vienlīdzīgu attieksmi pret parādniekiem, Fonda likumā minētie aizliegumi parādniekam netiks piemēroti. Savukārt, ja pēc sešu mēnešu perioda tiks konstatēts, ka no parādnieka Atgūstamā parāda atgūšanu nebūs iespējams veikt, parāda atgūšanas process tiks uzskatīts par neefektīvu, parādu atgūšanas pakalpojuma sniedzējs piedziņas darbības izbeigs un Fonda administrācija lēmumu par uzturlīdzekļu izmaksu no Fonda nodos tiesu izpildītājam, kā arī Fonda likumā noteiktajā kārtībā uzsāks iepriekš minēto ierobežojumu piemērošanu.Norādāms, ka saskaņā ar parāda atgūšanas pakalpojuma sniedzēju praksi, aptuveni trīs mēnešu laikā parādnieki sāk komunicēt ar parādu atguvējiem un izdodas vienoties par to, kā tiks veikti maksājumi. Attiecīgi, ja šādā laika periodā vienošanās tiek noslēgta, vēl trīs mēnešus pakalpojumu sniedzējam ir iespēja vērtēt, vai un kā, tā tiks pildīta, un, ja netiek pildīta, tad izmantot citas komunikācijas metodes, lai parādnieks tomēr sāktu veikt maksājumus. Ja tiek secināts, ka parādnieks to tomēr nedara, lai netiktu novilcināta parāda atmaksa, parāda atgūšanas pakalpojuma sniedzējs piedziņas darbības izbeidz, un lieta tiek nodota Fonda administrācijai, lai tā varētu nodot lietu izpildei tiesu izpildītājam. Tāpat uzsverams, ka iepirkuma nosacījumos ir stingri noteikts, kā parāda atgūšanas pakalpojuma sniedzējs veic piedziņas darbības, tai skaitā noteikts, ka parāda atgūšanas pakalpojuma sniedzējam ir tiesības vienoties ar parādnieku par Atgūstamā parāda atmaksas kārtību, ja maksājums, ko parādnieks veic parāda atmaksai, mēnesī sastāda ne mazāk kā 50 % no mēnesī no Fonda konkrētajā lietā izmaksājamo līdzekļu apmēra. Minētais regulējums tiks attiecināts tikai uz administratīvā procesa ietvaros pieņemtiem Fonda administrācijas lēmumiem par uzturlīdzekļu izmaksu, kas tiks pieņemti laika periodā no 2021. gada 1. aprīļa līdz 2022. gada 31. martam.Fonda administrācija Fonda likumā noteiktajā kārtībā pieņems lēmumu par uzturlīdzekļu izmaksu no Fonda un, ja parādnieks neuzsāks tā labprātīgu izpildi, Fonda administrācija informāciju par parādnieku - parādnieka vārdu, uzvārdu, personas kodu, deklarēto dzīvesvietas adresi, un pieņemto lēmumu – lēmuma datumu, numuru, kā arī informāciju, kad uzsākta uzturlīdzekļu izmaksa no Fonda un izmaksājamo uzturlīdzekļu ikmēneša apmēru nodos parāda atgūšanas pakalpojuma sniedzējam (sniedzējiem). Minētā informācija tiks nodota, ievērojot noteikto vispārējo regulējumu Parādu ārpustiesas atgūšanas likuma 7. panta pirmajā daļā. Atgūstamā parāda atgūšanas procesu veiks ne ilgāk kā līdz 2023. gada 31. martam. Atkarībā no brīža, kad pieņemts Fonda administrācijas lēmums, būs atšķirīgs laika periods, kurā tiks veikts Atgūstamā parāda atgūšanas process. Proti, attiecībā uz lēmumu, kas būs pieņemts 2021. gada aprīlī, Atgūstamā parāda atgūšanas process, ja tā ietvaros tiks veikti maksājumi, tiks veikts ilgākā periodā, nekā to lēmumu, kas pieņemti 2021. gada decembrī. Šādi atšķirīgi laika periodi, ļaus arī iegūt datus, lai analizētu šī procesa efektivitāti. Ja Atgūstamā parāda atgūšanas procesā maksājumi netiks saņemti 6 mēnešus pēc kārtas (no dienas, kad saņemta informācija no Fonda administrācijas par parādnieku, vai no dienas, kad saņemts pēdējais maksājums), Atgūstamā parāda atgūšanas process tiks izbeigts un uzturlīdzekļu parāda piedziņa tiks nodota tiesu izpildītājam. Tādējādi minimālais periods, kurā tiks veikts Atgūstamā parāda atgūšanas process, ir 6 mēneši.Pilotprojekta laikā (līdz 2022. gada 31. martam) parāda atgūšanu veiks parāda atgūšanas pakalpojuma sniedzējs, ja maksājumi no parādnieka netiks saņemti sešu mēnešu periodā, parāda atgūšanas pakalpojuma sniedzējs parādu atgūšanas procesu izbeigs un Fonda administrācija nodos parādnieka lietu piespiedu izpildei. Attiecīgi tiks veikta parādu atgūšanas process un pēc tam secīgi piedziņa piespiedu izpildes procesa ietvaros. Norādāms, ka Likumprojekts paredz parādniekam labvēlīgu regulējumu, sadarboties ar parāda atgūšanas pakalpojuma sniedzēju, tādā veidā samazinot parāda piedziņas izmaksas. Gadījumā, ja parādnieks šādu iespēju neizmanto, nesadarbojas ar parāda atgūšanas pakalpojuma sniedzēju, tad parādnieka rīcības rezultātā lieta nonāks pie tiesu izpildītāja, kas attiecīgi radīs parādniekam papildus izmaksas. Ja parāds tiks segts, parādu atgūšanas pakalpojuma ietvaros, tad piedzinējam būs mazākas izmaksas (salīdzinot, tiesu izpildītāju amata atlīdzības takse ir lielāka nekā atlīdzības apmērs, kas būs maksājams parāda atgūšanas pakalpojuma sniedzējam). Proti, atbilstoši dzēstā parāda apmēram, samazināsies izmaksas, kas maksājama kā atlīdzība par parādu atgūšanu. Savukārt, ja parādu atgūšanas pakalpojuma ietvaros netiks segts parāds, tad kopējās parādu atgūšanas pakalpojuma izmaksas personai palielināsies par 17 *euro*, attiecīgi tikai 3,6 % no minimālās mēnešalgas, kas, iepretim tiem ieguvumiem, ko sniegtu parāda dzēšana parādu atgūšanas procesa ietvaros, nerada nesamērīgu slogu parādniekam. Likumdevējs dod personai iespēju nokārtot saistības sev labvēlīgākā veidā, un tā būs personas izvēle, vai šādu iespēju izmantot. Ja parādnieks parāda atgūšanas procesa laikā nosegs Atgūstamo parādu Fondam vai noslēgs vienošanos ar Fonda administrāciju par kārtību, kādā viņš veic uzturlīdzekļu un likumisko procentu maksājumus Fonda administrācijai, Fonda administrācija par to informēs parāda atgūšanas pakalpojuma sniedzēju, un parāda atgūšanas pakalpojuma sniedzējs Atgūstamā parāda atgūšanas procesu izbeigs. Ja parādnieks noslēgto vienošanos nepildīs un no jauna veidosies parāds, Fonda administrācija Administratīvā procesa likumā noteiktajā kārtībā sagatavos izpildrīkojumu un iesniegs to izpildei tiesu izpildītājam. Tādējādi gan nekavējot parāda atgūšanu, gan arī ieviešot parādnieku motivējošu sistēmu parādniekam neatlikt savu saistību izpildi un neizvairīties no tam noteikto pienākumu izpildes. Jo ātrāk tiek veikta parāda nomaksa, jo mazāki ar parāda atgūšanu saistītie izdevumi un ierobežojumi. Pretendents tiks izvēlēts iepirkuma procedūras ietvaros, tai skaitā, ņemot vērā piedāvātās atlīdzības apmēru, vienlaikus – tiesiskās skaidrības un noteiktības nolūkos, likumprojektā noteikts maksimālais atlīdzības apmērs nedrīkst pārsniegt sešus procentus. Likumprojekts paredz, ka vienureizi mēnesī parāda atgūšanas pakalpojuma sniedzējs atgūto parādu pārskaitīs Fondam, vienlaikus ieturot atlīdzību, kuras apmērs nepārsniegs sešus procentus no Atgūstamā parāda summas. Norādāms, ka šī atlīdzība tiks ieturēta katru mēnesi, kad parāda atgūšanas pakalpojuma sniedzējs pārskaitīs Fonda administrācijai saņemtos maksājumus. Ja parādnieks ar vienu maksājumu nosegs parādu Fonda administrācijai, parāda atgūšanas pakalpojuma sniedzējs attiecīgi šo atlīdzību ieturēs tikai vienu reizi. Ja parādnieks sākotnēji veiks maksājumus parāda atgūšanas pakalpojuma sniedzējam, attiecīgi katru mēnesi parāda atgūšanas pakalpojuma sniedzējs ieturēs atlīdzību, kas izteikta procentuālā izteiksmē (ne vairāk kā sešus procentus no atgūtās parāda summas). Ja parādnieks izlems slēgt vienošanos ar Fonda administrāciju, attiecīgi pēc vienošanās noslēgšanas maksājumus parādnieks veiks Fonda administrācijai, un parāda atgūšanas pakalpojuma sniedzējs piedziņas darbības izbeigs un atlīdzību vairs neieturēs. Līdz ar atgūtā parāda pārskaitīšanu, parāda atgūšanas pakalpojuma sniedzējs nosūtīs uz Fonda administrācijas oficiālo elektronisko adresi pārskatu ar informāciju par saņemtajiem maksājumiem, tas ir, parādnieka datus, katra veiktā maksājuma apmēru. Norādāms, ka par katru parādnieku maksājums tiks veikts atsevišķi, proti, ja parādnieks mēneša ietvaros būs veicis vairākus maksājumus, parāda atgūšanas pakalpojuma sniedzējs šos saņemtos maksājumus Fonda administrācijai pārskaitīs vienā maksājumā. Šajā maksājumā tiks ieskaitīti arī tie maksājumi, kurus parādnieka vietā Atgūstamā parāda dzēšanai būs veikušas arī citas personas, jo kā liecina Fonda administrācijas un parāda atgūšanas pakalpojuma sniedzēju prakse, mēdz būt gadījumi, kad parādnieka vietā maksājumus veic vecāki, paziņas u.c.Parāda apmērs ir mainīgs, un parāda atgūšanas pakalpojuma sniedzējam nebūs informācijas, ja lieta būs izbeigta, vai arī par kādu mēnesi personai, kura Fonda administrācijai ir iesniegusi iesniegumu par uzturlīdzekļu izmaksu, nebūs izmaksāti uzturlīdzekļi. Tāpēc parāda atgūšanas pakalpojuma sniedzējam būs nepieciešama informācija par aktuālo parāda apmēru. Attiecīgā informācija tiks nodota datu apmaiņas ar Fonda administrāciju ietvaros, sistēmu līmenī atbilstoši Uzturlīdzekļu garantiju fonda iesniedzēju un parādnieku reģistra tehniskām prasībām.Likumprojekts paredz, ka parāda atgūšanas pakalpojuma sniedzējs pēc Atgūstamā parāda atgūšanas procesa beigām Fonda administrācijai nosūta informāciju par lietas pabeigšanu. Tāpat Likumprojekts paredz Fonda administrācijai tiesības pieprasīt no parāda atgūšanas pakalpojuma sniedzēja jebkādu citu informāciju, piemēram, ja Fonda administrācijā vērsies parādnieks un sūdzējies, ka pakalpojumu sniedzējs nepareizi veicis parāda aprēķinu, nav ieskaitījis kādu parādnieka veikto maksājumu utt.Ja Atgūstamais parāds Fondam nebūs segts pilnā apmērā, Fonda administrācija pēc informācijas saņemšanas Fonda likuma 11. panta astotās daļas kārtībā sagatavos izpildrīkojumu un iesniegs to izpildei tiesu izpildītājam. Kā jau iepriekš minēts, izmaksāto uzturlīdzekļu apmērs no Fonda joprojām ir ļoti augsts, piemēram, 2020. gada janvārī uzturlīdzekļi no Fonda tika izmaksāti kopā vairāk par 4 miljonu *euro* 39 785 parādnieku vietā. Ņemot vērā minēto, Tieslietu ministrija sadarbībā ar Fonda administrāciju turpina veikt darbu pie dažādu risinājumu ieviešanas, tajā skaitā, lai ar dažādu piespiedu līdzekļu palīdzību veicinātu vecākiem noteiktā pienākuma izpildi - nodrošināt uzturlīdzekļus bērnam vismaz Ministru kabineta noteiktajā minimālajā apmērā.Fonda likumā jau šobrīd paredzēti vairāki ierobežojumi parādniekiem, lai motivētu parādniekus pildīt ar likumu noteikto pienākumu – nodrošināt bērnu ar uzturlīdzekļiem, piemēram:* ziņas par parādnieku ir publiski pieejamas [www.latvija.lv](http://www.latvija.lv) un tiek nodotas kredītinformācijas birojam;
* parādniekam Fonda likumā minētajos gadījumos piemēro transportlīdzekļu un kuģošanas līdzekļu vadīšanas izmantošanas aizliegumu;
* parādniekam Fonda likumā minētajos gadījumos aptur šaujamieroča atļaujas darbību;
* parādniekam piemēro kriminālatbildību par izvairīšanos no bērna uzturēšanas u.c. ierobežojumi.

Lai diskutētu par pasākumiem uzturlīdzekļu samaksas pienākuma izpildes veicināšanā, kā arī no valsts budžeta izmaksāto līdzekļu atgūšanas sekmēšanai, Tieslietu ministrijas ietvaros darbojās ekspertu darba grupa (turpmāk – darba grupa), kurā piedalījās Fonda administrācijas, Labklājības ministrijas, Saeimas pārstāvji, administratīvo tiesu tiesneši u.c. Cita starpā darba grupas locekļi bija vienisprātis, ka nebūtu pieļaujams, ka parādnieks izlieto finansiālos līdzekļus tādām aktivitātēm un hobijiem, kas prasa finansiālus ieguldījumus, vienlaikus nenodrošinot uzturlīdzekļus savam bērnam, proti, tika rosināts paredzēt ierobežojumu parādniekiem spēlēt azartspēles. Tāpat norādāms, ka 2018. gada 11. septembrī Ministru kabinets atbalstīja Tieslietu ministrijas izstrādāto informatīvo ziņojumu "Par valsts garantēto uzturlīdzekļu izmaksu no Uzturlīdzekļu garantiju fonda", kurā cita starpā bija norādīts par šāda ierobežojuma piemērošanu. Aizliegumu parādniekam spēlēt azartspēles atbalsta arī Finanšu ministrija. Vienlaikus darba grupas ietvaros tika diskutēts, ka aizliegums uzturlīdzekļu parādniekiem spēlēt azartspēles daudz efektīvāk sasniegtu mērķi, ja tiktu attiecināts arī uz spēļu zālēm/laimētavām. Uzsverams, ka saskaņā ar Bērnu tiesību aizsardzības likuma 6. panta otro daļu visām darbībām attiecībā uz bērnu neatkarīgi no tā, vai tās veic valsts vai pašvaldību institūcijas, sabiedriskās organizācijas vai citas fiziskās un juridiskās personas, kā arī tiesas un citas tiesībaizsardzības iestādes, prioritāri ir jānodrošina bērna tiesības un intereses. Arī Satversmes tiesas praksē ir nostiprināta atziņa, ka tiesiskajās attiecībās, kas skar bērnu, un visās darbībās attiecībā uz bērnu, prioritāras ir viņa tiesības un intereses. Tas nozīmē, ka ne vien tiesai un citām institūcijām savi lēmumi jāpieņem, pamatojoties uz bērna interesēm, bet arī likumdevējam jāievēro, lai pieņemtie vai grozītie normatīvie akti aizsargātu bērnu intereses iespējami labākajā veidā (sk. Satversmes tiesas 2004. gada 11. oktobra sprieduma lietā Nr. 2004-02-0106 11. punktu). Fonda likumā noteiktais ierobežojums tiks noteikts ar mērķi parādniekam piemērot aizliegumu spēlēt azartspēles, lai aizsargātu bērna tiesības un veicinātu vecāku pienākuma pildīšanu — uzturlīdzekļu maksāšanu. Ņemot vērā minēto, bērna intereses arī šajā gadījumā atzīstamas par prioritārām iepretim parādnieka interesei izlietot finanšu līdzekļus azartspēlēm pie apstākļiem, kad viņš nepilda ar likumu noteikto pienākumu un nenodrošina bērnu ar uzturlīdzekļiem, tādā veidā pasliktinot bērna sociālo nodrošinājumu. Līdz ar to Likumprojekts paredz, ka parādniekam ir aizliegts spēlēt azartspēļu un izložu reglamentējošajos normatīvajos aktos noteiktās azartspēles un interaktīvās azartspēles, kā arī piedalīties interaktīvajās izlozēs.Saskaņā ar Likumprojektā paredzēto regulējumu azartspēļu organizētājam būs pienākums azartspēļu organizēšanas vietā identificēt konkrēto personu un, izmantojot tam pieejamo datu pārbaudes risinājumu, kura ietvaros tiešsaistes režīmā būs pieejami aktuālie dati par personām ar uzturlīdzekļu parādu, pārliecināties, vai persona nav parādnieks, liedzot tai atrasties spēles organizēšanas vietā, līdzīgi kā tas šobrīd ir noteikts attiecībā uz nepilngadīgajām personām, kā arī atkarīgajām personām, kuras iekļautas pašatteikušos personu reģistrā. Norādāms, ka Datu izplatīšanas tīkls (DIT) nodrošinās datu apriti starp Fonda administrāciju un Izložu un azartspēļu uzraudzības inspekciju (turpmāk – Inspekcija). Interaktīvo azartspēļu vai interaktīvo izložu organizētājam, izmantojot Inspekcijas uzturētu autorizētu datu attēlošanas risinājumu, būs pienākums nodrošināt, lai parādniekam nav iespējas piedalīties interaktīvajās azartspēlēs vai interaktīvajās izlozēs, balstoties uz tam tiešsaistes režīmā sniegtajiem datiem par personas esamību uzturlīdzekļu parādnieka statusā. Likumprojekta regulējums noteic, ka azartspēļu organizētājam parādnieku dati būs pieejami, izmantojot datu apmaiņas risinājumu ar pašatteikušos personu reģistru. Kas attiecīgi nozīmē, ka azartspēļu organizētāji, pārbaudot parādnieku, ja tas vēlēsies iekļūt azartspēļu organizēšanas vietā, apstrādās parādnieka datus. Azartspēļu organizētāju uzraudzības iestāde ir Inspekcija. Attiecīgi, ja personai azartspēļu organizēšanas vietā tiek sniegta mutiska informācija, ka tā netiek ielaista dēļ tā, ka ir Fonda parādnieks, tad tai ar pretenziju ir tiesības vērsties Fondā, lai nepieciešamības gadījumā noskaidrotu apstākļus. Savukārt, ja personai ieeja azartspēļu organizēšanas vietā ir liegta bez paskaidrojumiem vai citu iemeslu dēļ, tad sūdzība, kāpēc viņa netiek ielaista azartspēļu organizēšanas vietā, ir iesniedzama Inspekcijai, kas tādējādi veiks arī attiecīgu parādnieka datu apstrādi. Šo datu apstrādes pamats būs Likumprojektā noteiktais ierobežojums, īstenojot leģitīmu mērķi, tas ir, aizsargājot bērna tiesības un veicinot vecāku pienākuma pildīšanu – uzturlīdzekļu maksāšanu. Ja pēc sūdzības saņemšanas Inspekcija konstatēs, ka parādniekam ir aizliegts spēlēt azartspēļu un izložu reglamentējošajos normatīvajos aktos noteiktās azartspēles un interaktīvās azartspēles, kā arī piedalīties interaktīvajās izlozēs sakarā ar to, ka tā ir Fonda parādnieks, un iesnieguma saturs aptvers jautājumus, kas pēc būtības ir Fonda administrācijas kompetencē, Inspekcijai saskaņā ar Iesniegumu likumu ir tiesības šādu sūdzību atbildes sniegšanai pārsūtīt Fonda administrācijai.**Ņemot vērā minēto,** Inspekcija, izskatot parādnieka sūdzību, būs tiesīga veikt parādnieka datu apstrādi leģitīma mērķa sasniegšanai.Valsts pārvaldes iekārtas likuma 99. panta pirmā daļa nosaka, ka valsts pārvalde pakalpojumu sniegšanu organizē elektroniski, ja tas ir iespējams un lietderīgi. Šobrīd valsts pārvaldes pakalpojumu portālā www.latvija.lv ir pieejami e-pakalpojumi "Pieteikšanās uzturlīdzekļu saņemšanai" un "Iesniegums iestādei", kas var tikt izmantoti, lai veicinātu Fonda administrācijas sniegto pakalpojumu pieejamības nodrošināšanu elektroniski. Iesniegums par uzturlīdzekļu izmaksu, kā arī citi iesniegumi, kas izskatāmi Fonda likumā noteiktajā kārtībā, ja tie iesniegti, izmantojot portālā www.latvija.lv pieejamos e-pakalpojumus, netiek parakstīti ar drošu elektronisko parakstu, bet tajos personas identitāte tiek noskaidrota, izmantojot portālā pieejamos autentifikācijas līdzekļus.Tāpat Administratīvā rajona tiesa savā lēmumā norādījusi, ka atbilstoši Administratīvā procesa likuma 55. panta regulējumam administratīvo lietu iestādē ierosina tostarp uz iesnieguma pamata. Šā likuma 56. panta pirmajā daļā noteiktas pamatprasības personas iesniegumam tostarp, ka uz iesnieguma jābūt personas parakstam. Atbilstoši šā panta 1.1 daļai, ja iesniegums nav parakstīts, iestāde iesniegumu atstāj bez virzības un nosaka iesniedzējam saprātīgu termiņu tās norādīto trūkumu novēršanai. Dokumentu juridiskā spēka likuma 1. panta otrā daļa noteic, ka dokuments, kuram nav juridiska spēka, citām organizācijām un fiziskajām personām nav saistošs. Dokumentu juridiskā spēka likuma 5. panta pirmā daļa noteic, ka dokuments parakstāms pašrocīgi. Elektronisko dokumentu likuma 3. panta otrajā daļā savukārt noteikts, ka elektroniskais dokuments uzskatāms par pašrocīgi parakstītu, ja tam ir drošs elektroniskais paraksts. Elektronisko dokumentu uzskata par pašrocīgi parakstītu arī tajos gadījumos, kad tam ir elektroniskais paraksts un puses par elektroniskā dokumenta parakstīšanu ar elektronisko parakstu ir vienojušās rakstveidā. Atbilstoši Fizisko personu elektroniskās identifikācijas likuma 1. panta 1. punktam autentifikācija ir elektronisks process, kurā elektroniskās identifikācijas pakalpojuma sniedzējs veic fiziskās personas elektronisko identifikācijas datu pārbaudi, lai nodrošinātu šīs personas elektronisko identifikāciju. Taču autentifikācija, kas nepieciešama, lai iesniegumu varētu nosūtīt iestādei ar portāla www.latvija.lv starpniecību, nav sinonīms jēdzienam dokumenta elektroniska parakstīšana.[[1]](#footnote-1)Tā kā, iesniedzot iesniegumu par uzturlīdzekļu izmaksu, izmantojot portālu www.latvija.lv, personai netiek piedāvāta iespēja šo iesniegumu parakstīt elektroniski, šāds Fonda administrācijā iesniegtais iesniegums tiek iesniegts bez droša elektroniskā paraksta. Vienlaikus Ministru kabineta 2017. gada 28. marta noteikumu Nr. 185 "Noteikumi par uzturlīdzekļu izmaksu" 2.2. apakšpunkts noteic, ka iesniegumu par uzturlīdzekļu izmaksu var iesniegt valsts pārvaldes pakalpojumu portālā www.latvija.lv, izmantojot portālā pieejamos autentifikācijas līdzekļus. Norādāms, ka Likumprojekts nemaina esošo kārtību un minētā pakalpojuma saņemšanai pietiek ar personas elektronisku identifikāciju.Ņemot vērā minēto, Likumprojektā paredzēts regulējums, ka Fonda administrācija izskata iesniegumus, kuri ir iesniegti elektroniski ar personas elektronisko identifikāciju. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Fonda administrācija, Finanšu ministrija. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mēnesī Fonda administrācija pieņem vidēji 400 lēmumus par uzturlīdzekļu izmaksu administratīvajā procesā, kuru labprātīgu izpildi pēc tam sāk vidēji 50 parādnieki, attiecīgi 350 lietas mēnesī Fonda administrācija nodos parāda atgūšanas pakalpojuma sniedzējam/ sniedzējiem.Azartspēļu organizētāji, kuriem būs jāpārbauda, vai persona, kura vēlas iekļūt azartspēļu organizēšanas vietā, nav parādnieks. |
| 2. | Tiesiskā regulējuma ietekme uz tautsaimniecību un administratīvo slogu | Ja parādnieks segs uzturlīdzekļu parādu un nodrošinās tekošos uzturlīdzekļu maksājumus, Parādniekam tiks samazināti izdevumi, ja parādu atgūs ārpustiesas procesā, nevis piespiedu izpildes kārtā pie tiesu izpildītāja.Azartspēļu organizētājiem administratīvais slogs netiks palielināts, jo azartspēļu organizētāji jau šobrīd pārbauda personas, kas vēlas iekļūt azartspēļu organizēšanas vietās, lai pārliecinātos, vai persona nav iekļauta pašatteikušos personu reģistrā. Veicot iepriekš minēto pārbaudi šajā pašā reģistrā azartspēļu organizētāji pārliecināsies arī, vai persona nav uzturlīdzekļu parādnieks.  |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Parādu atgūšanas process, izmantojot parāda atgūšanas pakalpojuma sniedzēja pakalpojumus, salīdzinot ar piespiedu izpildes procesu pie tiesu izpildītāja, parādniekam ir izdevīgāks finansiāli. Tiesas un citu institūciju un amatpersonu nolēmumu izpildes nodrošināšana ir tiesu izpildītāja amata pienākums, un saskaņā ar Tiesu izpildītāju likuma 79. pantupar katru amata darbību (73. un 74. pants), ko veic tiesu izpildītājs, viņam ir tiesības neatkarīgi no valsts nodevas ņemt atlīdzību. Saskaņā ar Civilprocesa likumā noteikto vispārējo sprieduma izpildes izdevumu maksāšanas kārtību izpildes procesā sprieduma izpilde notiek uz parādnieka rēķina (Civilprocesa likuma 568. panta pirmā daļa), proti, tiesu izpildītāja darbs un sprieduma izpildes izdevumi ir jāapmaksā parādniekam.Fonda administrācija, uzsākot uzturlīdzekļu izmaksu, paziņo par to parādniekam, izsakot aicinājumu noslēgt vienošanas ar Fonda administrāciju par kārtību, kādā viņš veic uzturlīdzekļu un likumisko procentu maksājumus. Ņemot vērā lēmuma paziņošanai, apstrīdēšanai un labprātīgai izpildei atvēlēto laiku, parādu atgūšanas pakalpojuma sniedzējam tiks nodotas lietas ar uzkrātu parādu par diviem mēnešiem. Papildus jāņem vērā, ka sākot parāda atgūšanu, parādu atgūšanas pakalpojuma sniedzējs rakstveidā paziņo parādniekam par parāda esamību un aicina labprātīgi izpildīt kavētās maksājuma saistības. Ievērojot minēto, plānots, ka minimālais pārada apmērs, ko parādnieks būs uzkrājis, būs 3 mēneši. Attiecībā uz izmaksām, piemēram, ja parādnieks uzkrājis parādu par 3 mēnešiem 387 *euro* (129[[2]](#footnote-2) \* 3) un likumiskos procentus 5,80 *euro* apmērā un lieta nodota tiesu izpildītājam parādnieks papildus pamata parāda summai sedz gan tiesu izpildītāja amata atlīdzību noteiktās takses apmērā, gan izpildu darbību veikšanai nepieciešamos izdevumus. Piemērā minētajā gadījumā saskaņā ar Ministru kabineta 2012. gada 26. jūnija noteikumiem Nr. 451 "Noteikumi par zvērinātu tiesu izpildītāju amata atlīdzības taksēm" parādnieks sedz atbilstoši piedzenamajai summai noteikto fiksēto amata atlīdzību 75 *euro[[3]](#footnote-3)* (noteikumu 3. punkts) un, ja parādu iespējams atgūt pilnībā – arī amata atlīdzību, kas aprēķināma procentos no faktiski atgūtās summas 58,92 *euro* apmērā (noteikumu 5. punkts). Kopējie papildu minimālie izdevumi, ieskaitot izpildu darbību veikšanai nepieciešamos (faktiskos) izdevumus[[4]](#footnote-4), attiecīgi sastāda 139,84 *euro*. Savukārt parāda atgūšanas pakalpojuma izmaksas noteiktas saskaņā ar Ministru kabineta 2013. gada 29. janvāra noteikumu Nr. 61 "Noteikumi par parāda atgūšanas izdevumu pieļaujamo apmēru un izdevumiem, kuri nav atlīdzināmi" 2. punktu:* 2.1. par rakstiska paziņojuma sagatavošanu un nosūtīšanu parādniekam, kurā sniegta informācija par parāda esību un aicinājums labprātīgi izpildīt kavētās maksājuma saistības, un par nepieciešamajām darbībām parādnieka faktiskās kontaktinformācijas noskaidrošanai, ja parādnieks nav sasniedzams, – kopā ne vairāk kā 7 *euro*;
* 2.2. par citām parāda atgūšanai papildus veiktajām darbībām – kopā ne vairāk kā 10 *euro* parāda atgūšanas procesā, līdz parādnieks izpildījis maksājuma saistības pret parāda atgūšanas pakalpojuma sniedzēju vai kreditoru. Attiecīgi kopējās izmaksas parādniekam par piedziņas procesu, ko veic parāda atgūšanas pakalpojuma sniedzējs, veido 17 *euro*.

Papildus parādniekam būs sedzama parāda atgūšanas pakalpojuma sniedzēja atlīdzība, kuras apmērs nepārsniegs sešus procentus.Attiecīgi, ja parādnieks būs uzkrājis parādu par 3 mēnešiem 387 *euro* (129 \* 3) un likumiskos procentus 5,80 *euro* apmērā, un lieta tiks nodota parāda atgūšanas pakalpojuma sniedzējam, parādniekam būs sedzama atlīdzība parādu atgūšanas pakalpojuma sniedzējam ne vairāk kā 23,56 *euro* un parāda atgūšanas izdevumi ne vairāk kā 17 *euro*. Tātad kopējās izmaksas parādniekam sastādīs ne vairāk kā 40,56 *euro*.Atbilstoši iepriekš minētajiem piemēriem parādniekam par trīs mēnešu parāda un likumisko procentu apmēru piedziņu pie tiesu izpildītāja vai parāda atgūšanas procesā jārēķinās ar šādām izmaksām:

|  |
| --- |
| **Piedziņas procesa un parāda atgūšanas procesa izmaksu salīdzinājums, ja atgūstamā parāda summa ir 392,8 *euro*[[5]](#footnote-5)** |
| Piedziņas process (tiesu izpildītājs)(*euro*) | Parāda atgūšanas process (parāda atgūšanas pakalpojuma sniedzējs (*euro*) |
| Ar piedziņas vešanu saistītie izdevumi | 5,92[[6]](#footnote-6) | parāda atgūšanas izdevumi  | 17  |
| Fiksētā takse, ja veic parāda labprātīgu atmaksu | 37,5 | - | - |
| Fiksētā takse, ja neveic parāda labprātīgu atmaksu | 75 | - | - |
| Mainīgā atlīdzības takse | 58,92 | Atlīdzības takse (6 %) | 23,56 |
| **Kopā, ja veic parāda labprātīgu atmaksu**  | 102,34 | **Kopā** | 40,56 |
| **Kopā, ja neveic parāda labprātīgu atmaksu** | 139,84 |  |  |

 |
| 5. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 56 395 450 | 0 | 57 069 731 | 355 678 | 57 069 731 | 1 090 768 | 216 456  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 56 395 450 | 0 | 57 069 731 | 355 678 | 57 069 731 | 1 090 768 | 216 456  |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 58 569 731 | 0 | 58 569 731 | 355 678 | 58 569 731 | 1 090 768 | 216 456 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -2 174 281 | 0 | -1 500 000 | 0 | -1 500 000 | 0 | 0  |
| 3.1. valsts pamatbudžets | -2 174 281 | 0 | -1 500 000 | 0 | -1 500 000 | 0 | 0  |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | x | 0 | x | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Likumprojekts paredz, divas jaunas normas, kā palielināt regresa kārtībā atgūto uzturlīdzekļu apmēru:1. Parādu pakalpojumu piesaiste no Fonda izmaksāto līdzekļu atgūšanai. Norādāms, ka minētais regulējums tiks attiecināts tikai uz administratīvā procesa ietvaros pieņemtiem Fonda administrācijas lēmumiem par uzturlīdzekļu izmaksu, kas tiks pieņemti laika periodā no 2021  gada 1. aprīļa līdz 2022. gada 31. martam, bet atgūstamā parāda atgūšanas procesu veiks ne ilgāk kā līdz 2023. gada 31. martam.
2. parādniekam tiks aizliegts spēlēt azartspēļu un izložu reglamentējošajos normatīvajos aktos noteiktās azartspēles un interaktīvās azartspēles, kā arī piedalīties interaktīvajās izlozēs.

**2020. gads** Atbilstoši likumam "Par valsts budžetu 2020. gadam" Tieslietu ministrijas budžeta apakšprogrammā 03.08.00 "Uzturlīdzekļu garantiju fonds" resursi izdevumi segšanai plānoti 56 395 450 *euro* (ieņēmumi no maksas pakalpojumiem un citi pašu ieņēmumi 12 148 530 *euro* un dotācija no vispārējiem ieņēmumiem 44 246 920 *euro*) un attiecīgi izdevumi plānoti 58 569 731 *euro*.**2021. gads**Ņemot vērā Likumprojektā noteiktās jaunās normas regresa kārtībā atgūstamajiem uzturlīdzekļiem, tiek plānots, ka ieņēmumi no regresa kārtībā atgūtajiem uzturlīdzekļiem palielināsies par 355 678 *euro,* t.sk.:1. atbilstoši Likumprojektā noteiktajiem grozījumiem par parādu piedziņas nodošanu parādu atgūšanai ārpustiesas piedzinējiem Fonda ieņēmumi palielināsies 139 222 *euro* apmērā.

Fonds mēnesī pieņem vidēji 400 lēmumus par uzturlīdzekļu izmaksu, no kuriem labprātīgu izpildi uzsāk vidēji 50 parādnieki, un attiecīgi 350 lietas mēnesī (vidējā uzturlīdzekļu izmaksa mēnesī 53 858 *euro* apmērā) tiks nodotas parādu atgūšanai ārpustiesas piedzinējiem. Tiek pieņemts, ka no 350 lietām būs tikai 10 %, kurās būs maksājumi no parādniekiem un no parāda tiks atgūti 10 %.Prognozētie ieņēmumi no regresa kārtībā atgūtajiem uzturlīdzekļiem*euro*

|  |  |  |  |  |  |
| --- | --- | --- | --- | --- | --- |
|   | **Piedziņas periods** | **Izmaksāto uzturlīdzekļu apmērs lietās, kas nodotas ārpustiesas piedzinējiem (10 %)** | **Ārpustiesas piedzinēju piedzītā summa (10 % no parāda)**  | **Ārpustiesas piedzinēju atlīdzība (6 %)** | **Ieņēmumi no regresa kārtībā atgūtajiem uzturlīdzekļiem** |
| 1 | 2 | 3 | 4 | 5 | 6=4-5 |
| 1.mēnesis |  | 10 771 | 1 077 | **65** | 1 012  |
| 2.mēnesis |  | 26 929 | 2 693 | **162** | 2 531  |
| 3.mēnesis |  | 48 472 | 4 847 | **291** | 4 556  |
| 4.mēnesis |  | 75 401 | 7 540 | **452** | 7 088  |
| 5.mēnesis |  | 107 715 | 10 772 | **646** | 10 126  |
| 6.mēnesis |  | 145 415 | 14 542 | **872** | 13 670  |
| 7.mēnesis |  | 188 501 | 18 850 | **1 131** | 17 719  |
| 8.mēnesis |  | 236 973 | 23 697 | **1 422** | 22 275  |
| 9.mēnesis |  | 290 830 | 29 083 | **1 745** | 27 338  |
| 10.mēnesis |  | 350 074 | 35 007 | **2 100** | 32 907  |
| **Kopā** | **2021. gads** | **1 481 081** | **148 108** | **8 886** | 1. **222**
 |

1. atbilstoši Likumprojektā noteiktajiem grozījumiem, nosakot parādniekiem ierobežojumus spēlēt azartspēles. Pieņēmums, ka pašu ieņēmumi pieaugs par 2 % no vidēja termiņa budžetā 2021. gadam noteiktā pašu ieņēmumu apmēra: 10 822 811 *euro* \* 0,02=216 456 *euro*.

Uzturlīdzekļu parādniekiem plānoto aizliegumu spēlēt azartspēles un šī aizlieguma īstenošanai plānots izmantot Inspekcijas uzturēto no azartspēlēm un interaktīvajām izlozēm pašatteikušos personu reģistru. Šāda projekta virzības tehniskais risinājums iekļautu datu saņemšanu noValsts reģionālās attīstības aģentūra sistēmām, izmantojot datu izplatīšanas tīklu.Pašatteikušos personu reģistrs tiks noteiktos laikos, bet ne retāk kā reizi dienā, papildināts ar no datu izplatīšanas tīklu sistēmas saņemtajiem personas kodiem, kas ir arī tagad publiski pārbaudāmi un attiecīgi nav pakļauti Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) riskam.Azartspēļu organizētājam azartspēļu organizēšanas vietā būs pienākums pirms pakalpojuma sniegšanas, izmantojot tam pieejamo datu pārbaudes risinājumu, kura ietvaros tiešsaistes režīmā būs pieejami aktuālie dati par personām ar uzturlīdzekļu parādu, pārliecināties, vai persona ir parādnieks un, iegūstot apstiprinošu informāciju, liegt tai atrasties spēles organizēšanas vietā. Pēc Inspekcijas sistēmas uzturētāja aprēķina, kopējās risinājuma izmaksas sasniegs 30 492 *euro* (560/h x 45 *euro*/h = 25 200 *euro* + PVN), kas iekļauj datu saņemšanu, apstrādi, iekļaušanu reģistrā un informācijas nodošanu personām un azartspēļu organizētājiem, izmantojot (API vai WEB) pārbaudi, ja tā būs iekļauta Uzturlīdzekļu garantiju fonda iesniedzēju un parādnieku reģistrā.Uzturlīdzekļu garantiju fonda reģistra iesniedzēju un parādnieku reģistra saslēgšanai ar pašatteikušos personu reģistru, Inspekcijai nepieciešamais finansējums tiks nodrošināts transferta pārskaitījuma veidā 2021. gadā 30 492 *euro* apmērā no Tieslietu ministrijas budžeta apakšprogrammas 03.07.00 "Uzturlīdzekļu garantiju fonda administrēšana".Lai nodrošinātu finansējumu transferta pārskaitīšanai esošā budžeta ietvaros un nepieprasītu papildu finansējumu no valsts budžeta, ir jāveic apropriācijas pārdale 2021. gadā no Tieslietu ministrijas budžeta apakšprogrammas 03.08.00 "Uzturlīdzekļu garantiju fonds" (izdevumi sociālajiem pabalstiem) 30 492 *euro* apmērā uz Tieslietu ministrijas budžeta apakšprogrammu 03.07.00 "Uzturlīdzekļu garantiju fonda administrēšana" (uzturēšanas izdevumu transferti). Lai nodrošinātu tehniskā risinājuma izstrādi uz grozījumu spēkā stāšanos brīdi un 2021. gada 1. aprīlī saslēgtu Uzturlīdzekļu garantiju fonda iesniedzēju un parādnieku reģistru ar pašatteikušos personu reģistru, pēc Likumprojekta atbalstīšanas pirmajā lasījumā, Fonda administrācija ar  Inspekciju slēgs vienošanos par risinājuma izstrādi. Ņemot vērā ierastu praksi par veiktajiem sistēmu pielāgojumiem maksājumus veikt pēc to pilnīgas izstrādes, apstāklis, ka līdzekļu pārdale tiek veikta 2021. gadā nerada riskus tehniskā risinājuma izstrādei arī 2020. gadā. Nepieciešamības gadījumā vienošanās ietvaros var tikt panākta vienošanās arī par avansa maksājumu veikšanu, ja tāda nepieciešamība radīsies.**2022. gads**Ņemot vērā Likumprojektā noteiktās jaunās normas regresa kārtībā atgūstamajiem uzturlīdzekļiem, tiek plānots, ka ieņēmumi no regresa kārtībā atgūtajiem uzturlīdzekļiem palielināsies par 1 090 768 *euro, t.sk.*:1. atbilstoši Likumprojektā noteiktajiem grozījumiem par parādu piedziņas nodošanu parādu atgūšanai ārpustiesas piedzinējiem Fonda ieņēmumi palielināsies 874 312 *euro* apmērā.

Fonds mēnesī pieņem vidēji 400 lēmumus par uzturlīdzekļu izmaksu, no kuriem labprātīgu izpildi uzsāk vidēji 50 parādnieki, un attiecīgi 350 lietas mēnesī (vidējā uzturlīdzekļu izmaksa mēnesī 53 858 *euro*) tiks nodotas parādu atgūšanai ārpustiesas piedzinējiem. Tiek pieņemts, ka no 350 lietām būs tikai 10 %, kurās būs maksājumi no parādniekiem un no parāda tiks atgūti 10 %.Prognozētie ieņēmumi no regresa kārtībā atgūtajiem uzturlīdzekļiem *euro*

|  |  |  |  |  |  |
| --- | --- | --- | --- | --- | --- |
|   | **Piedziņas periods** | **Izmaksāto uzturlīdzekļu apmērs lietās, kas nodotas ārpustiesas piedzinējiem (10 %)** | **Ārpustiesas piedzinēju piedzītā summa (10 % no parāda)**  | **Ārpustiesas piedzinēju atlīdzība (6 %)** | **Ieņēmumi no regresa kārtībā atgūtajiem uzturlīdzekļiem**  |
| 1 | 2 | 3 | 4 | 5 | 6=4-5 |
| 1.mēnesis |  | 414 703 | 41 470 | **2 488** | 38 982  |
| 2.mēnesis |  | 484 717 | 48 472 | **2 908** | 45 564  |
| 3.mēnesis |  | 549 346 | 54 935 | **3 296** | 51 639  |
| 4.mēnesis |  | 613 975 | 61 398 | **3 684** | 57 714  |
| 5.mēnesis |  | 678 604 | 67 8608 | **4 072** | 63 788  |
| 6.mēnesis |  | 743 233 | 74 3238 | **4 459** | 69 864  |
| 7.mēnesis |  | 807 862 | 80 7868 | **4 847** | 75 939  |
| 8.mēnesis |  | 872 492 | 87 2498 | **5 235** | 82 014  |
| 9.mēnesis |  | 937 121 | 93 7128 | **5 623** | 88 089  |
| 10.mēnesis |  | 1 001 750 | 100 175 | **6 011** | 94 164  |
| 11.mēnesis |  | 1 066 379 | 106 638 | **6 398** | 100 240  |
| 12.mēnesis |  | 1 131 008 | 113 101 | **6 786** | 106 315  |
| **Kopā** | **2022. gads** | **9 301 190** | **930 119** | **55 807** | **874 312** |

1. atbilstoši Likumprojektā noteiktajiem grozījumiem, nosakot parādniekiem ierobežojumus spēlēt azartspēles. Pieņēmums, ka pašu ieņēmumi pieaugs par 2 % no vidēja termiņa budžetā 2022. gadam noteiktā pašu ieņēmumu apmēra: 10 822 811 *euro* \* 0.02=216 456 *euro*.

**2023. gads un turpmākie gadi**Ņemot vērā Likumprojektā noteiktās jaunās normas regresa kārtībā atgūstamajiem uzturlīdzekļiem, tiek plānots, ka ieņēmumi no regresa kārtībā atgūtajiem uzturlīdzekļiem palielināsies par 216 456 *euro.*Atbilstoši Likumprojektā noteiktajiem grozījumiem, nosakot parādniekiem ierobežojumus spēlēt azartspēles. Pieņēmums, ka pašu ieņēmumi pieaugs par 2 % no vidēja termiņa budžetā 2022. gadam noteiktā pašu ieņēmumu apmēra: 10 822 811 *euro* \* 0,02=216 456 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Atbilstoši Fonda likuma 8. panta otrajai daļai, piedzītie līdzekļi tiks ieskaitīti Fondā, lai nodrošinātu uzturlīdzekļu izmaksu saistībā ar uzturlīdzekļu saņēmēju skaita pieaugumu, attiecīgi palielinot Fonda izdevumus 2021. gadā par 355 678 *euro*, 2022. gadā - par 1 090 768 *euro* un turpmāk par 216 456 *euro*. Pēc Likumprojekta stāšanās spēkā Tieslietu ministrija iesniegs Finanšu ministrijai priekšlikumu par apropriācijas pārdali 2021. gadā Tieslietu ministrijas budžeta ietvaros no budžeta apakšprogrammas 03.08.00 "Uzturlīdzekļu garantiju fonds" 30 492 *euro* apmērā uz budžeta apakšprogrammu 03.07.00 "Uzturlīdzekļu garantiju fonda administrēšana", lai nodrošinātu transferta pārskaitījumu Finanšu ministrijai (Inspekcijai) Uzturlīdzekļu garantiju fonda iesniedzēju un parādnieku reģistra salāgošanai ar pašatteikušos personu reģistru. |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Likumprojektu un dotu iespēju izteikt viedokli, informācija par Likumprojektu 2020. gada 30. martā ievietota Tieslietu ministrijas un Valsts kancelejas mājaslapā. |
| 2. | Sabiedrības līdzdalība projekta izstrādē | Lai informētu sabiedrību par Likumprojektu un dotu iespēju izteikt viedokli, 2020. gada 30. martā informācija par Likumprojektu ievietota Tieslietu ministrijas tīmekļa vietnē (<https://www.tm.gov.lv/lv/cits/pazinojums-par-lidzdalibas-iespejam-likumprojekta-grozijumi-latvijas-republikas-advokaturas-likuma-i>) un Valsts kancelejas tīmekļa vietnē (https://mk.gov.lv/content/ministru-kabineta-diskusiju-dokumenti), aicinot viedokļus par Likumprojektu sniegt līdz 2020. gada 14. aprīlim. |
| 3. | Sabiedrības līdzdalības rezultāti | Pēc Likumprojekta ievietošanas Tieslietu ministrijas un Valsts kancelejas tīmekļa vietnē viedokļi par Likumprojektu tika saņemti no Latvijas Ārpustiesas parādu piedzinēju asociācijas, izsakot priekšlikumu atrunāt nododamo datu apjomu. Priekšlikumi ņemti vērā.Tāpat viedokli rakstiski sniegusi Latvijas Zvērinātu tiesu izpildītāju padome, izsakot konceptuālus iebildumus pret Likumprojektu. Latvijas Zvērinātu tiesu izpildītāju padome paudusi viedokli, ka Likumprojektam varētu būt negatīva ietekme uz valsts budžetu, tā kā neatgūto parādu piespiedu izpildes uzsākšana tiek plānota tikai pēc pusgada, kas savukārt varētu veicināt no Fonda līdzekļiem izmaksājamo summu pieaugumu. Kā arī pausts viedoklis, ka Likumprojektam būs negatīva ietekme uz efektīvu nolēmumu izpildi, jo parāda atgūšanas pakalpojuma sniedzēju veiktā parāda atgūšana būs vērsta uz labprātīgu izpildi, kas var veicināt laika novilcināšanu, kuras sekas ir iespēja parādniekam atsavināt visu tā mantu un naudas līdzekļus. Tāpat vērsta uzmanība, ka gadījumos, kad parāda atgūšanas pakalpojuma sniedzējam nebūs iespēja panākt parāda atgūšanu, parādniekiem situācija faktiski pasliktināsies, jo tam būs jāsedz gan parādu atgūšanas pakalpojumu sniedzēju izdevumi, gan sprieduma izpildes izdevumi tiesu izpildītājam. Latvijas Zvērinātu tiesu izpildītāju padomes izteiktie iebildumi nav ņemti vērā, tā kā tie ir konceptuāli pretēji Likumprojektam un pēc būtības nav savietojam ar tā mērķi. Likumprojektā ietvertajam regulējumam, kas skar ieceri parādu atgūšanai piesaistīt parāda atgūšanas pakalpojuma sniedzējus, nav pastāvīga rakstura, un tajā ietverto parādu atgūšanas modeli plānots īstenot vienīgi kā terminētu pilotprojektu. Vienīgi pēc šāda projekta īstenošanas, izvērtējot tā faktiskos rezultātus, būs iespējams sniegt objektīvu novērtējumu attiecībā uz Latvijas Zvērinātu tiesu izpildītāju padomes izteikto pieņēmumu par Likumprojekta iespējamo ietekmi uz efektīvu nolēmumu izpildi vai Fonda līdzekļu sekmīgu atgūšanu pamatotību. Papildus Latvijas Zvērinātu tiesu izpildītāju padome aicina aktualizēt jautājumu par zvērinātu tiesu izpildītāju tiesībām veikt parādu ārpustiesas atgūšanu. Minētā sakarā norādāms, ka ar Ministru kabineta 2019. gada 7. maija rīkojumu Nr. 210 "Par Valdības rīcības plānu Deklarācijas par Krišjāņa Kariņa vadītā Ministru kabineta iecerētodarbību īstenošanai" apstiprinātajā [Valdības](https://www.pkc.gov.lv/sites/default/files/inline-files/Karins-VRP_2.pdf) rīcības plānā kā viens no pasākumiem ietverta izvērtējuma veikšana zvērinātu tiesu izpildītāju funkciju paplašināšanai, piešķirot tiesības veikt ārpustiesas parādu piedziņu (rīcības plāna 182.4. punkts). Tieslietu ministrija rīcības plānā noteikto termiņu ietvaros (2022. gada 30. septembris) veiks izvērtējumu iespējai šādu likumdošanas iniciatīvu virzīt.  |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Fonda administrācija, Finanšu ministrija, Inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Ministru prezidenta biedrs,

tieslietu ministrs J. Bordāns

Šube 67036838

Sindija.Sube@tm.gov.lv

v\_sk. = 6935

1. Administratīvās rajona tiesas Liepājas tiesu nama 2020. gada 18. marta lēmums lietā Nr. A420132320. [↑](#footnote-ref-1)
2. **2020. gadā** no Fonda tiek izmaksāti uzturlīdzekļi šādā apmērā: bērns 0 līdz 7 gadu vecumam - **107,5 *euro***; bērns no 7 līdz 21 gadu vecumam – **129 *euro***; no 18 gadu vecuma sasniegšanas līdz 21 gada vecumam, ja persona turpina iegūt pamatizglītību, vidējo izglītību, arodizglītību vai speciālo izglītību Latvijas Republikā **– 129 *euro*** mēnesī. [↑](#footnote-ref-2)
3. Ja parādnieks savas saistības, ieskaitot tiesu izpildītāja depozīta kontā visu piedzenamā parāda summu un summu sprieduma izpildes izdevumu segšanai, nokārto termiņā, kas norādīts tiesu izpildītāja paziņojumā par pienākumu izpildīt nolēmumu, šo noteikumu 3. punktā minētajai atlīdzībai tiek piemērots koeficients 0,5. [↑](#footnote-ref-3)
4. Izpildu darbību veikšanai nepieciešamo izdevumu apmērs noteikts Ministru kabineta 2014. gada 7. janvāra noteikumos Nr. 9 "Noteikumi par izpildu darbību veikšanai nepieciešamajiem izdevumiem". Objektīvu iemeslu dēļ nav iespējams aprēķināt konkrētu izdevumu apmēru, kuru varētu attiecināt uz visām izpildu lietām. Izpildu darbību veikšanai nepieciešamo izdevumu apmērs katrā izpildu lietā ir atšķirīgs un ir atkarīgs no tā, vai izpildu lietā tiek piemērots viens vai vienlaikus vairāki piespiedu izpildes līdzekļi, kā arī no paša izvēlētā piespiedu izpildes līdzekļa. [↑](#footnote-ref-4)
5. Ņemot vērā lēmuma paziņošanai, apstrīdēšanai un labprātīgai izpildei atvēlēto laiku, parāda atgūšanas pakalpojuma sniedzējam tiks nodotas lietas ar uzkrātu parādu par diviem mēnešiem. Papildus jāņem vērā, ka sākot parāda atgūšanu, parāda atgūšanas pakalpojuma sniedzējs rakstveidā paziņo parādniekam par parāda esamību un aicina labprātīgi izpildīt kavētās maksājuma saistība. Ievērojot minēto, plānots, ka minimālais pārada apmērs, ko parādnieks būs uzkrājis, būs par 3 mēnešem. [↑](#footnote-ref-5)
6. Aptuveno minimālo izpildes izdevumu apmēru veido šādas izdevumu pozīcijas: paziņojuma par pienākumu izpildīt nolēmumu nosūtīšana parādniekam ierakstītā sūtījumā (CPL 555. pants) – 1,62 *euro* (Sabiedrisko pakalpojumu regulēšanas komisijas apstiprinātie "Pasta pakalpojumu tarifi") + aploksne 0,06 *euro*, kopā 1,68 *euro*; rīkojuma nosūtīšana kredītiestādei vai citam maksājumu pakalpojumu sniedzējam par parādnieka naudas līdzekļu apķīlāšanu rīkojumā norādītajā apmērā – 1,50 *euro* (Ministru kabineta 2017. gada 20. jūnija noteikumi Nr. 343 "Tiesu administrācijas maksas pakalpojumu cenrādis"); rīkojuma nosūtīšana darba devējam vai attiecīgajai juridiskajai personai par ieturējumu veikšanu no parādnieka darba samaksas vai tai pielīdzināmiem maksājumiem (pensijas, stipendijas, pabalsti) - 1,00 *euro* (Sabiedrisko pakalpojumu regulēšanas komisijas apstiprinātie "Pasta pakalpojumu tarifi") + aploksne 0,06 *euro*, kopā 1,06 *euro*; aprēķina par sprieduma izpildes izdevumiem nosūtīšana parādniekam ierakstītā sūtījumā (CPL 568. panta otrā daļa) - 1,62 *euro* + aploksne 0,06 *euro*, kopā 1,68 *euro*.

Attiecīgi, ja izpildu lietā tiek vērsta piedziņa uz parādniekam piederošu mantu, piemēram, nekustamo īpašumu, izpildu darbību veikšanai nepieciešamo izdevumu apmērs būs lielāks. [↑](#footnote-ref-6)